 እገዳ ክበሃል ከሎ ብፍላይ እዚ ኣብ ልዕሊ ኤርትራ ዝተበየነ ናይ ኣጽዋር እገዳ ኢዩ ናብ ኤርትራ ዝኾነ ይኹን ኣጽዋር ብሕጋዊ መንገዲ ከይኣቱ ዝኽልክል ኮይኑ ኣብ 23 ታሕሳስ 2009 ዝሓለፈ ብውሳነ 1907 ዝፍለጥ ኢዩ ቅድሚኡ ንኤርትራ ዘይምልከት ብውሳነ 1844 ዝፍለጥ ኣብ 2008 ዝወጸ እገዳ ነይሩ ንሱ ከኣ ዝተወሰኑ ኣስማቶም እተዘርዘረ ሶማላዉያን ዉልቀሰባት ንኸይገሹ ዝእግድን ናይ ባንክ ሕሳባቶም ንምድስካል ዝዉስንን ኢዩ ስለዚ እቲ እገዳ ነዚአን የጠቓልል ኣብ ኤርትራ ግን ብግብሪ እቲ ናይ ኣጽዋር እገዳ ጥራይ ኢዩ ጸኒሑ እዚ ናይ ነፍሰምክልኻል ዓቕሚ ናይ ሓይልታት ምክልኻል ኤርትራ ዘዳኽም ኢዩ ግን ኩላትና ከም ንፈልጦ ናይ ጸሊም ዕዳጋ ሸመተ ኣጽዋር መሊኡ ኢዩ ካብቲ ብሕጋዊ ትረኽቦ ግና እቲ ካብ ጸሊም ዕዳጋ ትገዝኦ ዝተዓጻጸፈ ዋጋ ዘለዎ ኢዩ ኤርትራ ዘተኣማምን ናይ ነፍሰ ምክልኻል ዓቕሚ ምእንቲ ክህልዋ ኣጽዋር ክትገዝእ ነይርዋ እዚ ኣጽዋር ብሕጋዊ መንገዲ ክተምጽኦ ስለ ዘይትኽእል ኣብቲ ናይ ጸሊም ዕዳጋ ክትገዝእ እንከላ 50-60 ዝያዳ ኪትከፍል ትግደድ ኔራ ማለት ኢዩ እዚ ዝያዳ ዝኽፈል ኣብ ክንዲ ኣብ መዓላ ምህናጽ ትሕተ ቅርጺ ምምዕባል መነባብሮ ህዝቢ ዝዉዕል ኣብቶም ኣማለድቲ ናይ መሸጣ ኣጽዋር ንዕኦም መኽሰብ ይኸውን ማለት ኢዩ ኣብ ልዕሊ ኤርትራ ካብ 2009 ጀሚሩ ተነቢሩ ዝጸንሐ እገዳ ክለዓል ብኢትዮጵያ ወግዓዊ ሕቶ ቀሪቡ ኣሎ እቲ እገዳ ክንበር ዘገደደ ምኽንያት እንታይ ኢዩ? 